Džurdži Zejdan
<s>Džurdži Zejdan (Bejrut, 14. 12. 1861. – Kairo, 21. 7. 1914), libanonski pisac, historičar i novinar.</s><s>Najpoznatiji je kao jedan od predvodnika arapskog preporoda (nahda), autor prvog arapskog historijskog romana i osnivač časopisa al-Hilal u kojem je objavljivao svoje romane.</s>

<s>Biografija 
Zejdan je rođen 1861. u bejrutskoj pravoslavnoj porodici.</s><s>Godine 1881. primljen je na studij medicine na Sirijskom protestantskom koledžu (danas Američki univerzitet u Bejrutu) i tamo se upoznao s idejama moderne ekonomije, sociologije, darvinizma i masonstva.</s><s>Rodni grad napustio je zbog cenzure osmanskih vlasti i trajno se nastanio u Kairu.</s><s>Naučno-književni časopis al-Hilal pokrenuo je 1892. i uređivao ga do kraja života.</s><s>Tokom svoje književne karijere napisao je ukupno 23 historijska romana, uključujući prvi takvog žanra u arapskoj književnosti.</s><s>Kritičari o njegovim romanima često nisu imali visoko mišljenje zbog trivijalne fabule, plošno ocrtanih likova i novinarskog stila, no oni su u društvu raširene nepismenosti pružali objektivnu sliku važnih događaja klasične arapske i islamske historije.</s><s>Autor je i brojnih studija, najviše o arapskom jeziku i književnosti.</s>

<s>Opus 
Studije
 Tarih al-Masunija al-Am (Generalna historija masonstva), 1889
 Tarih al-Am (Generalna historija svijeta), 1890
 Tarih al-Junan va al-Ruman (Historija Grčke i Rima), 1899
 Tarih al-tamadun al-Islami (Historija islamske civilizacije), 5 tomova, 1901–1906
 al-Arab kabl al-Islam (Arapi prije islama), 1907
 Tarih adab al-luga al-Arabija (Historija arapske književnosti), 4 toma, 1910–1913
 Tabakat al-umam av al-salail al-bašarija (Generacije naroda ili potomci čovječanstva), 1912</s>

<s>Romani
 al-Mamluk al-šarid (Bježeći mameluk), 1891
 Asir al-Mutamahdi (Zatočenik pretendenta Mahdija), 1892
 Istibdad al-Mamalik (Despotizam mameluka), 1893
 Džihad al-muhibin (Borba ljubavnika), 1893
 al-Mansura al-Misrija (Egipatska Mansura), 1896
 Fatat Gasan (Djevojka iz Gasana), 1897/1898
 Adra Kurajš (Djevica iz Kurejša), 1899
 17 Ramadan, 1900
 Gadat Karbala (Bitka kod Karbale), 1901
 al-Hadžadž ibn Jusuf, 1902
 Fath al-Andalus (Osvajanje al-Andalusa), 1903
 Šarl va Abd al-Rahman (Karlo i Abdul-Rahman), 1904
 Abu Muslim al-Horasani, 1905
 al-Abasa uht al-Rašid (Rašidova sestra Abasa), 1906
 al-Amin va al-Mamun (Amin i Mamun), 1907
 Arus Fargana (Nevjesta iz Fargane), 1908
 Ahmad ibn Tulun, 1909
 Abd al-Rahman al-Nasir, 1910
 al-Inkilab al-Usmani (Osmanska revolucija), 1911
 Fatat al-Kairavan (Djevojka iz Kairavana), 1912
 Salah al-Din al-Ajubi (Saladin Ajubid), 1913
 Šadžarat al-dur (Biserno drvo), 1914</s>

<s>Vanjske veze</s>

<s>Džurdži Zejdan, Hrvatska enciklopedija (LZMK)</s>

<s>Biografije, Osmansko Carstvo
Biografije, Libanon
Književni historičari
Novinari
Autobiografi
Slobodni zidari</s>

